Ingerid Gjøstein Resi

Ingerid Gjøstein Resi ()1910 census for Stavanger var ein norsk filolog, Venstrepolitikar og kvinnesaksforkjempar. Ho var formann for Norsk Kvinnesaksforening frå 1952 til ho døydde i ein flystyrt i Sovjetunionen i 1955 saman med resten av ein kvinnedelegasjon på ti kvinner. Ho var også medlem av landsstyret i Venstre.

Bakgrunn
Gjøstein Resi var dotter av politikaren Johan Gjøstein og kvinnesakskvinna Anna Gjøstein, som stifta Stavanger Kvinnesaksforening. Ho gifta seg med sokneprest Oscar Resi og var mor til journalisten Kjell Gjøstein Resi og professor Heid Gjøstein Resi. Hennas eldre bror var tidlegare byrettsjustitiarius og ordførar i Stavanger, Tjalve Gjøstein.

Karriere
Gjøstein Resi var elev ved Kongsgård skole i Stavanger der ho var med i Iduns Julekomedie."Kongsgaard skole 1824-1924 ",1925 s.171. Ho arbeida som stortingsstenograf frå 1921, tok artium i 1929 og blei cand.philol. i 1931. Ho var tilsett som forskar i Det norske litterære ordboksverk (no Institutt for litteratur, områdestudier og europeiske språk ved UiO) frå 1931, og forska bl.a. på ordforrådet i dei eldste norske handskrifter. Samstundes arbeida ho i Stortinget, der ho blei referentrevisor.

Politisk virke
Gjøstein Resi var engasjert i Norsk Kvinnesaksforening (NKF) og Venstre. Ho var leiar i Oslo Kvinnesaksforening 1948–1950, 1. nestleiar i NKF på nasjonalt nivå 1948–1952 og leiar i NKF frå 1952 til sin død i 1955.

Gjøstein Resi var medlem av landsstyret i Venstre og representerte partiet i kommunestyre og formannskap i Oppegård frå 1952. Ho var også stortingskandidat for Venstre i Akershus.

Død
Gjøstein Resi døydde i Voronezj-ulukka i Sovjetunionen i 1955 saman med resten av ein kvinnedelegasjon på ti kvinner.De 10 omkomne kvinner minnes ved høytidelighet på Akershus. Urnene og kistene til Fornebu kl. 16 i dag i VG den 11. august 1955.

 Kjelder 

Denne artikkelen bygger på «Ingerid Gjøstein Resi» frå , den 25. mars 2023.  

Kategori:Norske politikarar
Kategori:Norske kvinnesaksfolk
Kategori:Norske filologar
Kategori:Noske stenografar
Kategori:Venstrepolitikarar i Akershus
Kategori:Lokalpolitikarar i Oppegård
Kategori:Folk frå Stavanger
Kategori:Medlemmar av Norsk Kvinnesaksforening